**Suitshall** ehk **suitsukarva**, ka **suitsuhall** on väga hele neutraalne hall, näiteks nagu viiruki põlemise suitsu värvus. Suitshall on suitssinise värvuse neutraaltooniline variant. Sarnaneb tuhkhalliga või on sellest pisut tumedam.

Pildid
------

* LõkkesuitsLõkkesuits
* ViirukisuitsViirukisuits
* Suitsurõngaste puhumineSuitsurõngaste puhumine
* Miorcani tulekiviMiorcani tulekivi
* Punarind (Erithacus rubecula)Punarind (*Erithacus rubecula*)
* Soorüdi (Calidris alpina) talvesulestik on seljal suitshallSoorüdi (*Calidris alpina*) talvesulestik on seljal suitshall
* Suitsukvartsi kristallSuitsukvartsi kristall

Kasutamine
----------

Värvinimetust kasutatakse tekstiilide, sisekujunduse- ja ehitusmaterjalide, kosmeetikumide ja vääriskivide värvuse kirjeldamiseks.

Hallika tooni järgi on nimetatud vääriskivid suitsukvarts ja suitstopaas.

Variatsioonid
-------------

E. F. Glockeri "Grundriss der Mineralogie ..." nimetab suitshalli (*rauchgrau*) kerge pruuni nüansiga tumedamaks sinakashalliks, selle näitemineraaliks toob ta tulekivi (*Feuerstein*).

1821. aastal välja antud värviõpik "Werner's Nomenclature of Colours" näitab suitshalli (*smoke grey*) soojatoonilise hallina, segatud tuhkhallist ja vähesest pruunist. Värvuse näited loodusest on seal punarinna rinnasulestik punase rinnalaigu ümber, mineraalidest tulekivi.

ISCC-NBS-i värvisõnaraamatu "Color: Universal Language and Dictionary of Names" järgi on suitshall (*Smoke gray*) kas hallikaskollane      või kollakashall     , suitsuvärvi (*Smoke*) kas kahvatusinine     , hallikassinine     , sinakashall      või tumehall      .

Canson Mi-Teintes seeria pastellipaberi toon *gris fumé* on keskmise tumedusega soojatooniline hall      , eestikeelsetel lehtedel nimetuse "hall vilt" all.

DMC tikkimisniitide valikus on nr 646 *fumée grise* tume pruunikashall      .

Veebivärv *Smoke* on keskmise tumedusega kergelt rohekas hall värvus     , *White Smoke* väga hele valkjashall     .

Karvavärvusena
--------------

Nimetust "suitsukarva" (inglise keeles *smoke*) kasutatakse karvavärvuse kirjeldamiseks kasside puhul. Suitsuvärv tekib erinevate põhivärvuste puhul (must, šokolaadpruun, kaneelipruun, sinine, violett vm) inhibiitorgeeni avaldumisel. Suitsuvärviline on kassi kasukatüüp, mille puhul karvad on värvunud pikalt, 50-80% ulatuses, nii et ainult naha ligidal on näha pisut valget, kui kasukas lahku kammida. Suitsuvärvist heledam on varjundiline (*shaded*) kasukas ja tumedam ühevärviline. Kui loom ei liigu, tundub suitsukarva kasukas ühevärvilisena. Suitsukarva kasukas esineb Aasia päritolu kassitõugudel, nagu egiptuse mau, savannikass, serengeti kass, pärsia kass, aga ka angoorakass ja briti lühikarvaline võib olla suitsukarva variandis.

* Must suitsuvärvi egiptuse mauMust suitsuvärvi egiptuse mau
* Valge ja suitsuvärvi siberi kassValge ja suitsuvärvi siberi kass

Vaata ka
--------

* Suitssinine

Viited
------

1. ↑  "Arhiivikoopia". Originaali arhiivikoopia seisuga 11. jaanuar 2021. Vaadatud 10. veebruaril 2021.`{{netiviide}}`: CS1 hooldus: arhiivikoopia kasutusel pealkirjana (link)
2. ↑  "Smoke Color, Codes and Facts". *HTML Color Codes* (inglise). Vaadatud 17. detsembril 2022.
3. ↑
4. ↑
5. ↑
6. ↑
7. ↑
8. ↑
9. ↑  "Arhiivikoopia". Originaali arhiivikoopia seisuga 27. veebruar 2021. Vaadatud 10. veebruaril 2021.`{{netiviide}}`: CS1 hooldus: arhiivikoopia kasutusel pealkirjana (link)
10. ↑
11. ↑  Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821, lk 124
12. ↑
13. ↑  Color : universal language and dictionary of names, lk 146
14. ↑
15. ↑
16. ↑  Nuancier DMC numéros et noms
17. ↑
18. ↑  K. Tihanov. Kasside tõuaretuse inglise-eesti oskussõnastik. Magistritöö. Tartu, 2011

| * v
* r
Hallid värvitoonid |
| --- |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| antratsiithall | graniithall | hiirhall | hõbehall | kiltkivihall | pärlhall | raudhall | suitshall | terashall | tinahall |
|   |   |   |   |   |   |   |   |   |   |
| tuhkhall | tuvihall |
|   |   |
|

 |